Diari Oficial de la Generalitat Valenciana


Sumari del DOGV 6042, del 24-06-2009 (2009/7380)

RESOLUCIÓ de 19 de juny de 2009, de la Direcció General de Gestió del Medi Natural, sobre delegació de competències.
--------------------------------------------------------------------------------------------------------------------

### Dades del document

Número de DOGV
:   6042

Data del DOGV
:   24-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7380


Data del document
:   19-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * competència administrativa
    * delegació de poders

RESOLUCIÓ de 19 de juny de 2009, de la Direcció General de Gestió del Medi Natural, sobre delegació de competències. [2009/7380]  
La Llei 43/2002, de 20 de novembre, de sanitat vegetal, estableix en l'article 46 que correspon a les distintes administracions públiques, en l'àmbit de les seues competències, la realització dels controls i les inspeccions necessaris per a assegurar el compliment del que preveu aquesta llei.  
Si bé l'Estat, per raó de l'article 149.1.23 de la Constitució, té la competència sobre la legislació bàsica en matèria de forests i aprofitaments forestals, és a la Generalitat a qui correspon la competència exclusiva sobre la matèria, d'acord amb l'article 148.1 del text constitucional i de l'article 49.10 de la Llei orgànica 1/2006, de 10 d'abril, de reforma de la Llei orgànica 5/1982, d'1 de juliol, d'Estatut d'autonomia de la Comunitat Valenciana.  
La Llei 3/1993, forestal de la Comunitat Valenciana, en l'article 14, estableix que les competències que es deriven d'aquesta llei les ha d'exercir l'òrgan de la Generalitat que les tinga atribuïdes i conforme amb el seu reglament orgànic i funcional.  
La Llei 43/2002 esmentada, de sanitat vegetal, en l'article 61, de competències sancionadores, estableix que quan la competència siga de l'administració General de l'Estat, la iniciació dels expedients l'ha d'efectuar la direcció general competent en matèria de sanitat vegetal.  
L'informe jurídic de l'Advocacia de la Generalitat en la Conselleria de Medi Ambient, Aigua, Urbanisme i Habitatge, de data 6 d'abril de 2009, en relació amb el règim sancionador de la Llei 43/2002, de 20 de novembre, de sanitat vegetal, i les mesures dictades per al control fitosanitari del nematode de la fusta del pi, indica que en l'àmbit de l'administració de la Generalitat, de conformitat amb l'Estatut d'autonomia i les disposicions sobre atribució de competències en els distints reglaments orgànics i funcionals, la iniciació dels expedients sancionadors de la Llei 43/2002, de sanitat vegetal, correspon a la direcció general competent en la matèria corresponent de sanitat vegetal.  
La Llei 3/1993, forestal de la Comunitat Valenciana, recull, en l'article 52, que la prevenció i lluita contra les plagues i malalties forestals correspon a l'administració forestal.  
D'acord amb l'anterior, la competència per a iniciar els expedients sancionadors de la Llei 43/2002 de sanitat vegetal, quan l'àmbit d'aplicació són les forests o terrenys forestals de la Comunitat Valenciana, correspon a la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, per raó del que disposa l'article 16 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge.  
Per tal d'aconseguir una major agilitat en la tramitació dels expedients sancionadors de la Llei 43/2002, de sanitat vegetal, en l'àmbit de les forests o terrenys forestals de la Comunitat Valenciana, es considera convenient delegar per a la competència per a la iniciació d'aquests expedients les direccions territorials corresponents. En conseqüència, i de conformitat amb el que disposen els articles 13 i 14 de la Llei 30/1992, de 26 de novembre, de règim jurídic de les administracions públiques i del procediment administratiu comú, en relació amb l'article 68 de la Llei de la Generalitat 5/1983, de 30 de desembre, del Consell, resolc:  
Primer  
Delegar les direccions territorials de la Conselleria de Medi Ambient, Aigua, Urbanisme i Habitatge d'Alacant, Castelló i València per a la competència per a la iniciació dels expedients sancionadors de la Llei 43/2002, de sanitat vegetal, en l'àmbit de les forests o terrenys forestals de la Comunitat Valenciana.  
Segon  
La delegació de competències que s'efectua amb aquesta resolució no afecta les competències que l'article 49.2 de la Llei 43/2002, de sanitat vegetal, atribueix a la Direcció General del Medi Natural pel que fa a controls i adopció de mesures cautelars, i s'entén sense perjudici que en qualsevol moment la directora general de Gestió del Medi Natural de la Conselleria de Medi Ambient, Aigua, Urbanisme i Habitatge puga demanar el coneixement i la resolució de qualsevol assumpte o expedient amb els requisits de l'article 14 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Tercer  
Aquesta resolució de delegació de competències produirà efecte a partir de l'endemà de la publicació en el Diari Oficial de la Comunitat Valenciana.  
Contra aquesta resolució, que posa fi a la via administrativa, les persones interessades poden interposar recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1 a) i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, recurs de reposició davant d'aquest mateix òrgan, en el termini d'un mes, computat en els termes ja referits, de conformitat amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, sense perjudici que les persones interessades en puguen proposar qualsevol altre que estimen procedent.  
València, 19 de juny de 2009.- La directora general de Gestió del Medi Natural: M. Ángeles Centeno Centeno.